作者：陈著
词牌/韵律：沁园春

paragraphs: 人生几何，如何不自，珍重此生。
向蠹残字上，甘心抛掷，蜗尖争处，著意丁宁。
箭过时光，剑炊世界，谁带经锄谁笔耕。
分明似，满一锅汤沸，无处清□。
输兄。
练得闲成。
□无辱无忧惧惊。
但菜羹粝饭，不求他味，芒鞋竹杖，足畅幽情。
八十年来，万千看破，胸次春风秋月明。
梅花帐，称困眠醒起，无打门声。